ORDE do 15 de decembro de 2006 pola que se fai pública a modificación dos prazos de inicio e fin dos contratos, así como dos créditos asignados por anualidades das bases reguladoras das axudas correspondentes a diversas accións de formación de investigadores, do Programa de Recursos Humanos (anexos I e II) do Plan Galego de Investigación, Desenvolvemento e Innovación Tecnolóxica (2002-2005) para o ano 2006 (Orde do 31 de xullo de 2006, Diario Oficial de Galicia do 17 de agosto).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 21/12/2006

Mediante Orde do 31 de xullo de 2006 (DOG nº 158, do 17 de agosto) fixéronse públicas as bases reguladoras das axudas correspondentes a diversas accións de formación de investigadores, do Programa de Recursos Humanos (anexos I e II) do Plan Galego de Investigación, Desenvolvemento e Innovación Tecnolóxica (2002-2005) para o ano 2006.
Na devandita orde procedíase, entre outras, á convocatoria de diversas accións formativas do Programa de Recursos Humanos do antedito PGIDIT, como son: (anexo I) Programa María Barbeito de axudas a contratos de pre doutoramento de formación de doutores para a súa incorporación en organismos públicos e privados de investigación da Comunidade Autónoma de Galicia e (anexo II) Programa Isidro Parga Pondal de axudas para a contratación de doutores en organismos públicos e privados de investigación da Comunidade Autónoma de Galicia. Así mesmo establecíase en ambos os dous anexos que a duración dos contratos sería de dous anos (a desenvolver entre o 1 de outubro de 2006 e o 30 de setem
bro de 2008), así como os créditos asignados a cada unha das anteditas accións (anexos I e II) en relación co período de contratación.
Dado que o prazo de finalización de solicitudes se produciu o 18 de setembro, así como o elevado número de solicitudes e o longo proceso de avaliación externa das mesmas, non é posible que o inicio dos contratos (de dous anos de duración) poida levarse a cabo con data de 1 de outubro de 2006.
Co obxecto de darlle cumprimento ao establecido no parágrafo último e cuarto do punto 3 dos anexos I e II (respectivamente) da Orde de 31 de xullo de 2006 (DOG nº 158, do 17 de agosto), e de conformidade coas facultades que teño conferidas,
DISPOÑO:
Primeiro.-Modificar os prazos de inicio e finalización dos contratos correspondentes ao Programa María Barbeito (anexo I) e o Programa Isidro Parga Pondal (anexo II) establecidos no parágrafo último e cuarto do punto 3 dos anexos I e II (respectivamente) da Orde de 31 de xullo de 2006 (DOG nº 158, do 17 de agosto), establecendo para ambos os programas que a duración dos contratos será de dous anos, a partir do 1 de decembro de 2006, ou alternativamente a data que resulte da sinatura dos respectivos contratos que terá que ser anterior ao 31 de decembro de 2006.
Segundo.-En correspondencia coa modificación establecida no punto primeiro da presente resolución, modificar a distribución anual do crédito establecido no punto 3 dos anexos I e II da Orde de 31 de xullo de 2006 (DOG nº 158, do 17 de agosto) aprobados polo Consello da Xunta de Galicia, na súa reunión do día vinte e sete de xullo de dous mil seis, nas seguintes partidas e contías:
ANEXO I
a) Programa María Barbeito (anexo I da Orde do 31 de xullo de 2006):
Tipo de axuda
Crédito
Aplicación orzamentaria
Anualidades
Total A
Ano 2006
Ano 2007
Ano 2008
Programa María Barbeito (novas 2006) anexo I
*10.02.432B.442.0
68.912,00  A
1.635.200,0 A
1.566.288,0 A
3.270.400,00 A
* Aplicacion cofinanciada nun 75% con FSE
ANEXO II
b) Programa Isidro Parga Pondal (anexo II da Orde do 31 de xullo de 2006):
Tipo de axuda
Crédito
Aplicación orzamentaria
Anualidades
Total A
Ano 2006
Ano 2007
Ano 2008
Programa Isidro Parga Pondal (novas 2006) anexo II
10.02.432A.442.0
8.303,55 A
93.000,00 A
84.696,45 A
186.000,00 A
10.02.432A.430.2
13.839,25 A
155.000,00 A
141.160,75 A
310.000,00 A
10.02.432A.480.0
22.142,80 A
248.000,00 A
225.857,20 A
496.000,00 A
*10.02.432B.442.0
47.342,10 A
1.426.000,00 A
1.298.678,90 A
2.772.021,00 A
10.02.432B.442.0
79.979,00 A
0,00 A
0,00 A
79.979,00 A
Total
171.606,70 A
1.922.000,00 A
1.750.393,30 A
3.844.000,00 A
* Aplicación cofinanciada nun 75% con FSE
Estas cantidades poden ser obxecto dunha nova periodificación anual no caso de que os contratos se inicien con posterioridade á data de 1 de decembro de 2006, que en todo caso terá que ser anterior ao 31 de decembro de 2006.
Santiago de Compostela, 15 de decembro de 2006.
Fernando Xabier Blanco Álvarez
Conselleiro de Innovación e Industria